সাংবাদিক চক্ৰপাণি পৰাশৰক ছুৰীৰে আক্ৰমণ কৰা ৪জন দুৰ্বৃত্তক ১৪দিনৰ ন্যায়িক জিম্মালৈ প্ৰেৰণ কৰিছে কামৰূপ মুখ্য ন্যায়িক দণ্ডাধীশৰ আদালতে।
অভিযুক্ত দুৰ্বৃত্ত চাৰিজন হ'ল এলবাৰ ইটছ ৰেস্তোৰাঁৰ মালিক চৈয়দ আলী আহমেদ, কৰ্মচাৰী নীতীন শৰ্মা, নীৰজ আহমেদ আৰু ভৱেশ দাস।
অভিযুক্তকেইজনে জামিনৰ বাবে আৱেদন কৰিছিল যদিও সেয়া নাকচ কৰে আদালতে। অহা ৪ এপ্ৰিলত এওঁলোকক পুনৰ আদালতত হাজিৰ কৰোৱা হ'ব বুলি জনালে আৰক্ষীয়ে।
উল্লেখযোগ্য যে ২১ মাৰ্চৰ নিশা গুৱাহাটীৰ গণেশগুৰিস্থিত নিউজ-১৮ চেনেলৰ সাংবাদিক চক্ৰপাণি পৰাশৰক এলবাৰ ইটছ নামৰ ৰেস্তোৰাঁখনৰ মালিক চৈয়দ আলী আহমেদ আৰু কৰ্মচাৰী নীতীন শৰ্মা, নীৰজ আহমেদ আৰু ভৱেশ দাসে লগ লাগি আক্ৰমণ কৰিছিল। এটা সামান্য তৰ্কৰ পিছত আলী আহমেদ আৰু তেওঁৰ লগৰকেইজনে খেদি খেদি ছুৰীৰে আক্ৰমণ কৰিছিল সাংবাদিকজনক।
দিচপুৰ আৰক্ষীয়ে চাৰিওজনকে গ্ৰেপ্তাৰ কৰি আজি আদালতত হাজিৰ কৰাইছিল।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
